ŉ Saamgestelde-gesin vorm wanneer twee mense trou en een of beide van hulle was voorheen getroud en het kinders uit die vorige huwelik. Sό ŉ gesin word ook soms ŉ hersaamgestelde-gesin of stiefouer-gesin genoem .
ŉ Gelukkige huwelik kan die beste ervaring aan hierdie kant van die hemel wees. Maar, om ŉ huwelik te laat werk, is nie kinderspeletjies nie; veral nie ŉ huwelik binne in ŉ saamgestelde gesin nie. Ek en my vrou het dit gou agtergekom nadat ons onderskeidelik baie jare terug geskei is, mekaar ontmoet het en in 1987 getroud is. Ons het ervaar dat ons huwelik, in ons saamgestelde gesin, unieke uitdagings het wat dit van ŉ eerste huwelik onderskei.
Ons het ook agtergekom dat ons nie alleen is nie, maar dat baie paartjies in saamgestelde gesinne dit nogal as uitdagend beleef. As huweliksberaders wat die afgelope sewentien jaar meer as 3000 paartjies gehelp het, hoor ons daagliks hoe paartjies in saamgestelde gesinne soek na wenke wat hulle kan help om hul huwelik te laat werk. Ongelukkig kry baie paartjies dit nie reg nie en skei hulle soms makliker en vinniger as paartjies in die eerste huwelik.
Wanneer ons met jou in hierdie kursus gesels, is dat vanuit persoonlike ervaring en ook vanuit professionele ervaring wat ons oor sewentien jaar as huwelikberaders opgedoen het.
In hierdie kursus gaan ons na vier areas kyk en vir jou wenke gee wat kan help om elkeen van hierdie belangrike areas van jou huwelik, binne ŉ saamgestelde gesin, te laat werk.
Les 1: Hoe om kinders te hanteer
Les 2: Hoe om mekaar se ekse en vorige families te hanteer
Les 3: Hoe om finansiële kwessies te hanteer
Les 4: Hoe om emosionele bagasie te hanteer
Gaan van yskoud tot vuurwarm met ons Libido-vloei Kursus